Neuvoston yhteinen kanta 8 päivältä lokakuuta 2001, aseiden viennistä entiseen Jugoslaviaan määritellyn yhteisen kannan 96/184/YUTP ja Jugoslavian liittotasavaltaan kohdistettavista rajoittavista toimenpiteistä määritellyn yhteisen kannan 98/240/YUTP muuttamisesta



Virallinen lehti nro L 268 , 09/10/2001 s. 0049 - 0049



Neuvoston yhteinen kanta 8 päivältä lokakuuta 2001, aseiden viennistä entiseen Jugoslaviaan määritellyn yhteisen kannan 96/184/YUTP ja Jugoslavian liittotasavaltaan kohdistettavista rajoittavista toimenpiteistä määritellyn yhteisen kannan 98/240/YUTP muuttamisesta (2001/719/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvosto määritteli 26 päivänä helmikuuta 1996 yhteisen kannan 96/184/YUTP aseiden viennistä entiseen Jugoslaviaan(1), jota on muutettu päätöksillä 98/498/YUTP(2) ja 1999/481/YUTP(3) sekä yhteisellä kannalla 2000/722/YUTP(4). (2) Yhdistyneiden Kansakuntien turvallisuusneuvosto hyväksyi 10 päivänä syyskuuta 2001 päätöslauselman 1367 (2001), jolla poistettiin Yhdistyneiden Kansakuntien turvallisuusneuvoston päätöslauselmalla 1160 (1998) asetettu kielto myydä tai toimittaa aseita Jugoslavian liittotasavallalle. Yhteistä kantaa 96/184/YUTP olisi siten muutettava. (3) Aseiden viennissä Jugoslavian liittotasavaltaan edellytetään, että jäsenvaltiot soveltavat tiukasti 8 päivänä kesäkuuta 1998 hyväksyttyjä aseiden vientiä koskevia Euroopan unionin käytännesääntöjä. (4) Jugoslavian liittotasavaltaan kohdistettavista rajoittavista toimenpiteistä 19 päivänä maaliskuuta 1998 määritellyssä neuvoston yhteisessä kannassa 98/240/YUTP(5) asetettu kielto toimittaa Jugoslavian liittotasavaltaan sellaisia tarvikkeita, joita voidaan käyttää kansallisiin tukahduttamistoimiin tai terrorismiin, on käynyt tarpeettomaksi, ottaen huomioon Jugoslavian liittotasavallan saavuttaman edistyksen demokratian ja poliittisten rakenteiden vahvistamisessa. (5) Tiettyjen toimenpiteiden täytäntöönpano edellyttää yhteisön toimintaa, ON HYVÄKSYNYT SEURAAVAN YHTEISEN KANNAN: 1 artikla Muutetaan yhteinen kanta 96/184/YUTP seuraavasti: 1) Poistetaan 2 kohdan i alakohdassa oleva ilmaisu "Jugoslavian liittotasavallan". 2) Korvataan 2 kohdan ii alakohta seuraavasti: "ii) jollei YK:n turvallisuusneuvoston päätöslauselmien 1021 (1995) ja 1244 (1999) määräyksistä muuta johdu, entistä Jugoslavian tasavaltaa Makedoniaa, Kroatiaa ja Jugoslavian liittotasavaltaa koskevat vientilupahakemukset käsitellään tapauskohtaisesti. Tämä säännös annetaan edellyttäen, että jäsenvaltiot soveltavat tiukasti 8 päivänä kesäkuuta 1998 hyväksyttyjä aseiden vientiä koskevia Euroopan unionin käytännesääntöjä. Jäsenvaltiot ottavat myös huomioon Euroopan unionin tätä aluetta koskevan, ensisijaisesti alueen rauhoittamiseen ja vakauttamiseen pyrkivän politiikan tavoitteet, mukaan lukien tarve aseiden rajoittamiseen ja vähentämiseen mahdollisimman alhaiselle tasolle, sekä luottamusta lisäävät toimet." 2 artikla Kumotaan yhteisen kannan 98/240/YUTP 2 artikla. 3 artikla Tämä yhteinen kanta tulee voimaan päivänä, jona se hyväksytään. 4 artikla Tämä yhteinen kanta julkaistaan virallisessa lehdessä. Tehty Luxemburgissa 8 päivänä lokakuuta 2001. Neuvoston puolesta Puheenjohtaja L. Michel (1) EYVL L 58, 7.3.1996, s. 1. (2) EYVL L 225, 12.8.1998, s. 1. (3) EYVL L 188, 21.7.1999, s. 3. (4) EYVL L 292, 21.11.2000, s. 1. (5) EYVL L 95, 27.3.1998, s. 1.